Mridangas

Mridangas arba mridanga (, ) – mušamasis membranofonas, gulsčias statinės formos dviejų membranų būgnas; mušamas abiejų rankų plaštakomis ir pirštais. Vienas populiariausių Pietų Indijos mušamųjų muzikos instrumentų. Tai pagrindinis ritminis instrumentas karnatikos muzikoje. Mušamųjų ansamblyje dažnai greta mridango dar grojama ghatamu, kandžira, morsingu.

Mridangas yra senas instrumentas, minimas indų mitologijoje, vaizduojamas skulptūrose, piešiniuose. Instrumento pavadinimas kildinamas iš sanskrito žodžių mr̥da („molis, žemė“) ir anga („kūnas“). Senovinės mridangai gaminti iš molio, bet dabartiniai skobiami iš medžio. Tuščiaviduris instrumento koprusas išskobiamas iš duonmedžio medienos, abiejuose galuose esančios membranos dirbamos iš ožkos odos, tarpusavį jungiamos ir įtempiamos odiniais diržais. Viena puse išgaunamas apibrėžto aukštumo garsas, kita – bosas. Taip pat galuose įtaisyti satham – iš ryžių miltų, vandens ir geležies miltelių mišinio pagaminti diskai, suteikiantys instrumentui rezonaciją.

Mridangu grojama tiek religinių apeigų, tiek pasaulietinių koncertų metu.

 Nuorodos 
 Mridango solo

Kategorija:Membranofonai
Kategorija:Indijos muzikiniai instrumentai